রয়্যাল রাম্বল (২০১৮)

**রয়্যাল রাম্বল** একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র এবং স্ম্যাকডাউনের জন্য প্রযোজনা করেছিল। এই অনুষ্ঠানটি ২০১৮ সালের ২৮শে জানুয়ারি তারিখে মার্কিন যুক্তরাষ্ট্রের পেনসিলভেনিয়ার ফিলাডেলফিয়ার ওয়েলস ফার্গো সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি রয়্যাল রাম্বল কালানুক্রমিকের অধীনে প্রচারিত একত্রিশতম অনুষ্ঠান ছিল। এই অনুষ্ঠানে প্রথমবারের মতো নারীদের রয়্যাল রাম্বল ম্যাচ আয়োজন করা হয়েছে।

প্রাক-প্রদর্শনে তিনটি সহ মূল অনুষ্ঠান মিলিয়ে মোট ৯টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে আসকা প্রথমবারের মতো অনুষ্ঠিত হওয়া নারীদের রয়্যাল রাম্বল ম্যাচ জয়লাভ করেছিল। এই অনুষ্ঠানে দ্বিতীয়বারের মতো ডাব্লিউডাব্লিউই প্রতি-দর্শনে-পরিশোধে এবং একই সাথে প্রথমবারের মতো ডাব্লিউডাব্লিউইর "শীর্ষ চার" (রয়্যাল রাম্বল, রেসলম্যানিয়া, সামারস্ল্যাম এবং সার্ভাইভার সিরিজ) প্রতি-দর্শনে-পরিশোধে সর্বশেষ ম্যাচটি নারীদের ছিল। অন্যদিকে, শিনসুকে নাকামুরা পুরুষদের রয়্যাল রাম্বল ম্যাচ জয়লাভ করেছিল। অন্যান্য শীর্ষস্থানীয় ম্যাচে, ব্রক লেজনার ডাব্লিউডাব্লিউই ইউনিভার্সাল চ্যাম্পিয়নশিপের জন্য আয়োজিত ট্রিপল থ্রেট ম্যাচে ব্রোন স্ট্রোম্যান ও কেইনকে এবং এ জে স্টাইলস ডাব্লিউডাব্লিউই চ্যাম্পিয়নশিপের জন্য আয়োজিত হ্যান্ডিক্যাপ ম্যাচে কেভিন ওয়েন্স ও সামি জেইনকে হারিয়েছে। এই অনুষ্ঠানের আরেকটি স্মরণীয় মুহূর্ত হচ্ছে যখন সকলকে চমকে দিয়ে নারী রয়্যাল রাম্বল ম্যাচের পর সাবেক ইউএফসি ব্যান্টামওয়েট চ্যাম্পিয়ন রোন্ডা রাউজি উপস্থিত হন এবং আনুষ্ঠানিকভাবে নিজেকে একজন ডাব্লিউডাব্লিউই কুস্তিগির হিসেবে উপস্থাপন করেন।

## উৎপাদন
### পটভূমি
এই অনুষ্ঠানে সর্বমোট ৯টি ম্যাচের আয়োজন করা হয়েছে, যার মধ্যে ৩টি প্রাক-অনুষ্ঠান ম্যাচ অন্তর্ভুক্ত ছিল। এই ম্যাচগুলোর পটভূমি এবং ফলাফল ডাব্লিউডাব্লিউই দ্বারা পূর্বাহ্নে নির্ধারিত ছিল, যেখানে র এবং স্ম্যাকডাউন উভয় ব্র্যান্ডের কুস্তিগির অন্তর্ভুক্ত ছিল। ডাব্লিউডাব্লিউইর সাপ্তাহিক টেলিভিশন অনুষ্ঠান মান্ডে নাইট র, স্ম্যাকডাউন লাইভ এবং ডাব্লিউডাব্লিউই ২০৫ লাইভ-এর (*২০৫ লাইভ* ডাব্লিউডাব্লিউইর স্বতন্ত্র ক্রুজারওয়েট বিভাগ) হচ্ছে মাধ্যমে এই ম্যাচগুলোর পটভূমি নির্মিত হয়েছিল। রয়্যাল রাম্বলের ইতিহাসে প্রথমবারের মতো এবার ২টি রয়্যাল রাম্বল ম্যাচ অনুষ্ঠিত হয়েছে। ঐতিহ্যের অংশ হিসাবে, ৩০ জন পুরুষ কুস্তিগির রেসলম্যানিয়া ৩৪-এ ওয়ার্ল্ড চ্যাম্পিয়নশিপের জন্য লড়াই করার সুযোগ অর্জন করার জন্য রয়্যাল রাম্বল ম্যাচে প্রবেশ করেছে, বিজয়ী কুস্তিগির র-এর ডাব্লিউডাব্লিউই ইউনিভার্সাল চ্যাম্পিয়নশিপ অথবা স্ম্যাকডাউনের ডাব্লিউডাব্লিউই চ্যাম্পিয়নশিপের মধ্যে যেকোন একটির চ্যাম্পিয়নকে চ্যালেঞ্জ করেছে। এই অনুষ্ঠানে প্রথমবারের মতো নারী রয়্যাল রাম্বল ম্যাচ অনুষ্ঠিত হয়েছে। যেখানে ৩০ জন নারী কুস্তিগির রেসলম্যানিয়া ৩৪-এ নারী চ্যাম্পিয়নশিপের জন্য লড়াই করার সুযোগ অর্জন করার জন্য রয়্যাল রাম্বল ম্যাচে প্রবেশ করেছে, বিজয়ী কুস্তিগির র-এর ডাব্লিউডাব্লিউই র নারী চ্যাম্পিয়নশিপ অথবা স্ম্যাকডাউনের ডাব্লিউডাব্লিউই স্ম্যাকডাউন নারী চ্যাম্পিয়নশিপের মধ্যে যেকোন একটির চ্যাম্পিয়নকে চ্যালেঞ্জ করেছে।

## ফলাফল

### পুরুষদের রয়্যাল রাম্বল
**ব্র্যান্ড**

:&nbsp;– র
:&nbsp;– স্ম্যাকডাউন
:&nbsp;– এনএক্সটি
:&nbsp;– মুক্ত কুস্তিগির
:&nbsp;– বিজয়ী

: – টাই ডিলিঞ্জার #১০ নম্বর প্রতিযোগী হিসেবে এসেছিল, তবে তার প্রবেশের পূর্বেই কেভিন ওয়েন্স এবং সামি জেইন তাকে আক্রমণ করে আহত করে তার স্থানটি দখল করেছে।
: – ব্যারন করবাইন এবং অন্যান্য কুস্তিগিরদের দ্বারা আক্রান্ত হওয়ার কারণে হিথ স্ল্যাটার আনুষ্ঠানিকভাবে রাম্বলে প্রবেশের পূর্বে রিংয়ের বাইরে উল্লেখযোগ্য সময় কাটিয়েছিলেন।
: – ডাব্লিউডাব্লিউই.কমের প্রাতিষ্ঠানিক ওয়েবসাইটে শেইমাসের সময় ২০ সেকেন্ড উল্লেখ করা হয়েছে, তবে তারা অন্যথায় ২ সেকেন্ডের কথা বলেছে।
: – ম্যাট হার্ডি ব্রেই ওয়াটকে নিষ্কাশনের সময় একই সাথে নিজেকে নিষ্কাশন করেছেন।

### নারীদের রয়্যাল রাম্বল
**ব্র্যান্ড**

:&nbsp;– র
:&nbsp;– স্ম্যাকডাউন
:&nbsp;– এনএক্সটি
:&nbsp;– মুক্ত কুস্তিগির
:&nbsp;– বিজয়ী

: – কাইরি সেইন এলিশিয়া ফক্সের শেষ মুহূর্তে প্রতিস্থাপন ছিল, যিনি মূলত ম্যাচে অংশ নেওয়ার জন্য নির্ধারিত ছিলেন, কিন্তু অনুষ্ঠানের ঠিক পূর্বেই আহত হয়েছিলেন।

## তথ্যসূত্র

## বহিঃসংযোগ
* 

২০১৮
রয়্যাল রাম্বল
রয়্যাল রাম্বল
বিষয়শ্রেণী:জানুয়ারি ২০১৮-এ মার্কিন যুক্তরাষ্ট্রে ঘটনা
বিষয়শ্রেণী:২০১৮-এ পেনসিলভেনিয়া
বিষয়শ্রেণী:ফিলাডেলফিয়ায় ঘটনা
বিষয়শ্রেণী:ফিলাডেলফিয়ায় পেশাদার কুস্তি